**„MODERNIZÁCIA A REKONŠTRUKCIA MOSTOV CIEST I. TRIEDY,**

**2. FÁZA V TRNAVSKOM A NITRIANSKOM KRAJI“**

uzavretá podľa § 536 a nasl. zákona č.513/1991 Zb. Obchodný zákonník v znení neskorších predpisov (ďalej len „Obchodný zákonník“).

(ďalej len „zmluva o dielo“ alebo „zmluva“)

**Čl. 1. ZMLUVNÉ STRANY**

**1.1 Objednávateľ**  **Slovenská správa ciest**

Sídlo Miletičova 19, 826 19 Bratislava, Slovenská republika

Právna forma rozpočtová organizácia, zriadená MDPT SR (právny

nástupca MDVRR SR) zriaďovacou listinou č.5854/M-95 zo dňa 07.12.1995, úplné znenie pod č.316/M-2005 zo dňa 14.02.2005 v znení neskroších predpisov

Štatutárny orgán **Ing. Roman Žembera,** generálny riaditeľ

IČO 00 33 28

DIČ 2021067785

Bankové spojenie Štátna pokladnica

IBAN SK4481800000007000135433

SK0681800000007000183259

|  |  |
| --- | --- |
| **Osoby oprávnené rokovať:** | |
| - vo veciach zmluvných | Ing. Viliam Žák, riaditeľ SSC IVSC Bratislava |
| - vo veciach technických | Ing. Dana Neckárová , námestník investičnej  prípravy SSC IVSC Bratislava |
| - vo veciach realizačných | Ing. Rastislav Palkovič, námestník investičnej  výstavby SSC IVSC Bratislava |
| - vo veciach kontroly kvality  materiálov a prác | Darina Šimková, oblastné laboratórium SSC IVSC  Bratislava |

(ďalej označovaný ako „ objednávateľ “)

**1.2 Zhotoviteľ**  .............................................................

.............................................................

Sídlo .............................................................

.............. ...............................................

Právna forma .............................................................

Štatutárny orgán.............................................................

............................................................

IČO .............................................................

DIČ .............................................................

Bankové spojenie .............................................................

IBAN : .............................................................

Telefón : .............................................................

Fax : .............................................................

e-mail : .............................................................

**Osoby oprávnené rokovať:**

- vo veciach zmluvných : .............................................................

- vo veciach technických : .............................................................

## - vo veciach realizačných : .............................................................

(ďalej označovaný ako „ zhotoviteľ “)

(Objednávateľ a Zhotoviteľ spoločne ďalej len „zmluvné strany“)

**PREAMBULA**

Táto zmluva sa uzatvára ako výsledok verejného obstarávania nadlimitnej zákazky podľa § 66 zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO).

**Čl. 2. PREDMET A PODSTATNÉ NÁLEŽITOSTI ZMLUVY**

**2.1 Predmet zmluvy: „Modernizácia a rekonštrukcia mostov ciest I. triedy, 2. fáza v Trnavskom a Nitrianskom kraji“ uskutočnenie stavebných prác.**

#### Stavba pozostáva z nasledovných mostných objektov:

#### Most 1: I/51 Holíč - most ev. č. 51-050

Most 2 : I/51 Levice – most ev.č. 51 -146

Most 3: I/64 Nitra - most ev. č. 64-019

Most 4: I/75 Nové Zámky - most ev. č. 75-016

Most 5: I/75 Slatina - most ev. č. 75-042

2.1.1 Zhotoviteľ sa zaväzuje zhotoviť dielo „Modernizácia a rekonštrukcia mostov ciest I. triedy, 2. fáza v Trnavskom a Nitrianskom kraji“ na základe výsledku verejného obstarávania v rozsahu podľa dokumentov, ktoré tvoria súčasť tejto zmluvy a predloženej ponuky a bez akýchkoľvek vád a nedorobkov diela.

**2.2 Čas plnenia:**

2.2.1 **Začatie prác (lehoty výstavby):** uvedie sa v zápisnici o odovzdaní staveniska zhotoviteľovi pre každý most osobitne

**2.2.2 Lehota výstavby:** je stanovená samostatne pre jednotlivé mosty **od**

**termínu dohodnutého podľa bodu 2.2.1** nasledovne:

#### Most 1: I/51 Holíč - most ev. č. 51-050 : 7 mesiacov

Most 2 : I/51 Levice – most ev.č. 51 -146 : 18 mesiacov

Most 3: I/64 Nitra - most ev. č. 64-019 : 18 mesiacov

Most 4: I/75 Nové Zámky - most ev. č. 75-016 : 7 mesiacov

Most 5: I/75 Slatina - most ev. č. 75-042 : 8 mesiacov

2.2.3 **Odovzdanie staveniska**: do 30 dní od nadobudnutia účinnosti zmluvy

2.2.4 **Trvanie zmluvy:** 20 mesiacov od nadobudnutia účinnosti zmluvy

**2.3 Cena diela:**

2.3.1 Cena diela je stanovená v zmysle zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov.

2.3.2 Zmluvná cena diela:

|  |  |  |  |
| --- | --- | --- | --- |
|  | **Zmluvná cena v € bez DPH** | **DPH 20%** | **Zmluvná cena v € s DPH** |
| 1. I/51 Holíč - most ev. č. 51-050 |  |  |  |
| 1. I/51 Levice – most ev.č. 51 -146 |  |  |  |
| 1. I/64 Nitra - most ev. č. 64-019 |  |  |  |
| 1. I/75 Nové Zámky - most ev. č. 75-016 |  |  |  |
| 1. I/75 Slatina - most ev. č. 75-042 |  |  |  |
| **Zmluvná cena diela za predmet zmluvy celkom:** |  |  |  |

Slovom **: ......................................................................................................... eur**

2.3.3 Zhotoviteľ bude mať nárok na uvedenú čiastku v súlade s ustanoveniami zmluvy o dielo a objednávateľ sa zaväzuje zaplatiť zhotoviteľovi túto uvedenú čiastku, a to v čase a spôsobom uvedeným v zmluve. DPH bude uhradená v súlade s právnymi predpismi a príslušnými medzinárodnými dohodami a nariadeniami.

2.3.4 Platby budú zhotoviteľovi realizované v mene euro.

**Čl. 3. OSOBITNÉ UJEDNANIA**

**3.1** Dokumenty uvedené pod písmenom b) až l) tohto bodu sú súčasťou tejto zmluvy o dielo. Pre účely interpretácie je poradie záväznosti jednotlivých dokumentov nasledovné:

1. zmluva o dielo
2. Oznámenie o prijatí ponuky
3. Ponukový list (formulár č. 3) + Príloha k ponuke (formulár 7)
4. Zmluvné podmienky zvláštne (formulár 2.3)
5. Zmluvné podmienky všeobecné (formulár 2.2)
6. Technicko – kvalitatívne podmienky všeobecné (formulár 3.1)

h) Projektová dokumentácia stavby a jej prílohy (zväzok 5)

i) Cena prác /ocenený súpis položiek (zväzok 4)

j) Pracovný plán (harmonogram výstavby)

k) Špecifikácia predmetu zákazky

**3.2** Dodatky k jednotlivým dokumentom budú mať rovnaké poradie záväznosť ako dokument, ktorý upravujú.

**3.3** Zhotoviteľ nesmie bez predchádzajúceho súhlasu objednávateľa preniesť záväzky zo zmluvy na tretiu osobu.

* 1. Odovzdanie prác k zhotoveniu inému subjektu bez predchádzajúceho súhlasu objednávateľa sa považuje za podstatné porušenie zmluvy, ktoré je dôvodom na odstúpenie objednávateľa od zmluvy bez nároku zhotoviteľa na odškodnenie.
  2. Zhotoviteľ nie je oprávnený postúpiť svoju pohľadávku vyplývajúcu z tejto Zmluvy o dielo voči objednávateľovi na tretiu osobu. Právny úkon, ktorým by zhotoviteľ postúpil pohľadávku z tejto zmluvy voči objednávateľovi na tretiu osobu je od začiatku neplatný. Tento zákaz postúpenia pohľadávky sa dojednáva na dobu neurčitú.

**Čl. 4. SUBDODÁVATELIA**

**4.1** Na vypracovaní predmetu tejto zmluvy sa budú podieľať títo subdodávatelia (vrátane rozsahu prác a ich percentuálneho podielu na zhotovení diela):

Meno a priezvisko, adresa pobytu, dátum narodenia, rozsah...................%

Meno a priezvisko, adresa pobytu, dátum narodenia, rozsah...................%

Meno a priezvisko, adresa pobytu, dátum narodenia, rozsah...................%

Meno a priezvisko, adresa pobytu, dátum narodenia, rozsah...................%

#### 4.2 Objednávateľ podpisom tejto zmluvy akceptuje subdodávateľov zhotoviteľa, ktorí spĺňajú podmienky účasti osobného postavenia podľa § 32 ods. 1 zákona o verejnom obstarávaní a neexistuje u nich dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní. , majú v registri partnerov verejného sektora podľa § 11 zákona o verejnom obstarávaní zapísaných konečných užívateľov výhod. Ak bol subdodávateľ zapísaný v registri konečných užívateľov výhod vedenom Úradom pre verejné obstarávanie (do 31. januára 2017), považuje sa taktiež za osobu zapísanú v registri partnerov verejného sektora. Subdodávateľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom o registri partnerov verejného sektora, a to do 31. júla 2017. Identifikácia subdodávateľov podľa predchádzajúcej vety je uvedená v rozsahu: podiel zákazky, ktorý má uchádzač v úmysle zadať subdodávateľovi, konkrétnu časť diela, ktorú má subdodávateľ vykonať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

#### 4.3 V prípade zmeny subdodávateľa počas trvania zmluvy, ktorá je výsledkom tohto verejného obstarávania, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní, neexistuje u neho dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, a je zapísaný v registri partnerov verejného sektora podľa § 11 zákona o verejnom obstarávaní. Ak bol subdodávateľ zapísaný v registri konečných užívateľov výhod vedenom Úradom pre verejné obstarávanie (do 31. januára 2017), považuje sa taktiež za osobu zapísanú v registri partnerov verejného sektora. Subdodávateľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom o registri partnerov verejného sektora, a to do 31. júla 2017. Úspešný uchádzač je povinný verejnému obstarávateľovi najneskôr päť (5) pracovných dní pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má uchádzač v úmysle zadať subdodávateľovi, konkrétnu časť diela, ktorú má subdodávateľ vykonať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 zákona o verejnom obstarávaní.

4.4 Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi.

**Čl. 5. ZMENY ZMLUVY POČAS JEJ TRVANIA**

* 1. Zmluvu o dielo možno zmeniť počas jej trvania bez nového verejného obstarávania, ak
     1. a) dôjde k oprávneným zmenám technického riešenia počas výstavby oproti PD;

b) dôjde k zmenám vyvolaným nepredvídateľnými geologickými podmienkami územia;

c) dôjde k legislatívnym zmenám  platných technických predpisov počas výstavby;

5.1.2 Doba výstavby sa môže predĺžiť v  prípade, ak:

a)  nastanú okolnosti definované v bode 5.1.1;

b)  budú obzvlášť nepriaznivé klimatické podmienky;

c)  nastanú zvláštne okolnosti, nezavinené porušením povinnosti zhotoviteľa alebo niekoho, za koho zhotoviteľ zodpovedá.

5.1.3 ide o doplňujúce stavebné práce, ktoré sú nevyhnutné, nie sú zahrnuté do pôvodnej zmluvy, poskytuje ich pôvodný dodávateľ a zmena dodávateľa

1. nie je možná z ekonomických dôvodov alebo technických dôvodov, pričom ide najmä o požiadavku vzájomnej zameniteľnosti alebo interoperability s existujúcim zariadením, službami alebo inštaláciami podľa pôvodnej zmluvy a
2. spôsobí objednávateľovi významné ťažkosti alebo podstatnú duplicitu nákladov,

5.1.4 potreba zmeny vyplynula z okolností, ktoré objednávateľ nemohol pri vynaložení náležitej starostlivosti predvídať a zmenou sa nemení charakter zmluvy,

5.1.5 ide o nahradenie pôvodného dodávateľa novým dodávateľom na základe

1. skutočnosti, že iný hospodársky subjekt, ktorý spĺňa pôvodne určené podmienky účasti, je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva sa podstatne nemení a cieľom zmeny nie je vyhnúť sa použitiu postupov ZVO alebo
2. skutočnosti, že objednávateľ plní povinnosti hlavného dodávateľa voči jeho subdodávateľom alebo

5.1.6 nedochádza k podstatnej zmene pôvodnej zmluvy bez ohľadu na hodnotu tejto zmeny.

5.2 Podstatnou zmenou pôvodnej zmluvy sa rozumie taká zmena, ktorou sa mení povaha alebo rozširuje rozsah pôvodnej zmluvy, najmä

1. dopĺňajú alebo menia podstatným spôsobom podmienky, ktoré by v pôvodnom postupe zadávania zákazky umožnili účasť iných hospodárskych subjektov, alebo ktoré by umožnili prijať inú ponuku ako pôvodne prijatú ponuku,
2. mení ekonomická rovnováha v prospech dodávateľa spôsobom, ktorý pôvodná zmluva neupravovala alebo
3. nahrádza pôvodný dodávateľ novým dodávateľom inak, ako podľa bodu 5.1.5.

5.3 Zmluvu možno zmeniť počas jej trvania bez nového verejného obstarávania aj vtedy, ak hodnota všetkých zmien je nižšia ako finančný limit podľa § 5 ods. 3 písm. b) ZVO a zároveň je nižšia ako

1. 15% hodnoty pôvodnej zmluvy,pričom sa nesmie meniť charakter zmluvy.

#### 5.4 Podľa § 18 ods. 8 zákona o verejnom obstarávaní ak ide o zmenu zmluvy podľa odseku 1 písm. d) a podľa odseku 2 písm. d), povinnosť zápisu do registra partnerov verejného sektora má aj nový dodávateľ, ak túto povinnosť mal aj pôvodný dodávateľ. Ak bol dodávateľ zapísaný v registri konečných užívateľov výhod vedenom Úradom pre verejné obstarávanie (do 31. januára 2017), považuje sa taktiež za osobu zapísanú v registri partnerov verejného sektora. Dodávateľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom o registri partnerov verejného sektora, a to do 31. júla 2017.

5.5 Ak ide o zmenu podľa bodu 5.1.3 alebo 5.1.4, hodnota všetkých zmien nesmie presiahnuť 50% hodnoty pôvodnej zmluvy. Opakovanými zmenami zmluvy sa nemožno vyhnúť použitiu postupov a pravidiel podľa ZVO.

5.6 Zmena zmluvy musí byť písomná.

**Čl. 6. ODSTÚPENIE OD ZMLUVY**

6.1 Objednávateľ môže odstúpiť od

1. **zmluvy, ak v čase jej uzavretia existoval dôvod na vylúčenie** dodávateľa pre nesplnenie podmienky účasti podľa § 32 ods. 1 písm. a) ZVO,
2. zmluvy, ak táto nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie,1) o ktorom rozhodol Súdny dvor Európskej únie v súlade so Zmluvou o fungovaní Európskej únie,2)

6.2 Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy a ktorá si vyžadovala nové verejné obstarávanie.

#### 6.3 Týmto ustanovením nie je dotknuté právo objednávateľa odstúpiť od zmluvy alebo jej časti podľa osobitného predpisu.42)

6.4 Právom objednávateľa je bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi objednávateľom a zhotoviteľom a výsledky kontroly RO neumožňujú financovanie výdavkov vzniknutých z tohto obstarávania.

#### 6.5 Objednávateľ má právo odstúpiť od zmluvy, ak zhotoviteľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný, alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní. Ak bol zhotoviteľ zapísaný v registri konečných užívateľov výhod vedenom Úradom pre verejné obstarávanie (do 31. januára 2017), považuje sa taktiež za osobu zapísanú v registri partnerov verejného sektora. Zhotoviteľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom o registri partnerov verejného sektora, a to do 31. júla 2017. Objednávateľ má právo odstúpiť od zmluvy, ak si zhotoviteľ svoju povinnosť v zmysle predchádzajúcej vety nesplní.

1) Napríklad Zmluva o Európskej únii, Zmluva o fungovaní Európskej únie.

2) Napríklad Obchodný zákonník, Občiansky zákonník.

**Čl. 7. ZÁVEREČNÉ USTANOVENIA**

**7.1** Táto zmluva o dielo sa spravuje právnym poriadkom Slovenskej republiky.

**7.2** Práva a povinnosti zmluvných strán neupravené v tejto zmluve sa budú riadiť ustanoveniami Obchodného zákonníka a ostatnými právnymi predpismi platnými na území Slovenskej republiky.

**7.3** Účastníci tejto zmluvy na strane zhotoviteľa sú zaviazaní zo svojich záväzkov vyplývajúcim im z tejto zmluvy a vzniknutých v súvislosti s touto zmluvou spoločne a nerozdielne. ***1***

**7.4** Nedeliteľnou súčasťou zmluvy o dielo ako aj jej príloha je fotokópia zmluvy o združení uzatvorenej medzi účastníkmi zmluvy na strane zhotoviteľa. V prípade zmeny alebo doplnenia zmluvy o združení sa zhotoviteľ zaväzuje doporučene doručiť do sídla objednávateľa fotokópiu dodatku k zmluve o združení v lehote 14-tich kalendárnych dní odo dňa jeho podpisu účastníkmi združenia.2

**7.5** Súčasťou zmluvy o dielo ako jej príloha je fotokópia certifikátu kvality podľa normy ISO 9001 vydaný zhotoviteľovi nezávislou inštitúciou (prípadne iný dôkaz, ktorý je rovnocenný opatreniam na zabezpečenie kvality podľa požiadaviek na vystavenie príslušného certifikátu).

**7.6** Súčasťou zmluvy o dielo ako jej príloha sú doklady preukazujúce zabezpečenie dodávky asfaltových zmesí podľa TKP časť 6 Hutnené asfaltové zmesi. Dokladmi sa rozumie zmluvné zabezpečenie (Zmluva o dodávke, Zmluva o budúcej zmluve), doklad o vlastníctve – ak uchádzač je vlastníkom obaľovacej súpravy umiestnenej v limitovanej vzdialenosti od stavby, prípadne iný relevantný preukazný doklad, ktorým vie uchádzač preukázať zabezpečenie dodávky asfaltových zmesí. V prípade úspešného zahraničného uchádzača zdokladuje adekvátne kvalitatívne podmienky platné na území štátu, z ktorého uchádzač pochádza.

**7.7** Všetky spory, ktoré sa týkajú realizácie alebo slovného výkladu tejto zmluvy o dielo budú predmetom rokovania medzi zmluvnými stranami na návrh niektorej zo zmluvných strán a to tak, aby zmluvné strany dospeli k dohode. Pokiaľ nedôjde k priateľskému urovnaniu, spor bude s konečnou platnosťou vyriešený príslušným súdom Slovenskej republiky.

**7.8** Povinnosťou dodávateľa/zhotoviteľa strpieť výkon kontroly/auditu/kontroly na mieste súvisiaceho s dodávanými prácami, kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

#### 7.9 Verejný obstarávateľ nesmie uzavrieť zmluvu s uchádzačom , ktorý má povinnosť  zapisovať sa do registra partnerov verejného sektora podľa § 11 zákona o verejnom obstarávaní, a nie je zapísaný v registri partnerov verejného sektora alebo ktorých subdodávatelia alebo subdodávatelia podľa zákona o registri partnerov verejného sektora, ktorí majú povinnosť sa zapisovať do registra partnerov verejného sektora a nie sú zapísaní v registri partnerov verejného sektora. Ak bol uchádzač a/alebo subdodávateľ zapísaný v registri konečných užívateľov výhod vedenom Úradom pre verejné obstarávanie (do 31. januára 2017), považuje sa taktiež za osobu zapísanú v registri partnerov verejného sektora. Uchádzač a/alebo subdodávateľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom o registri partnerov verejného sektora, a to do 31. júla 2017.

**7.10** Meniť alebo dopĺňať túto zmluvu o dielo je možné len písomnými a očíslovanými dodatkami, ktoré sa po podpísaní oboma zmluvnými stranami a nadobudnutí účinnosti stanú súčasťou zmluvy o dielo.

**7.11** Zmluva o dielo je vyhotovená v počte šiestich výtlačkov. Zhotoviteľ dostane dva výtlačky zmluvy, objednávateľ dostane štyri výtlačky zmluvy.

**7.12** Táto zmluva nadobúda platnosť dňom jej podpísania oboma zmluvnými stranami. Účinnosť' nadobudne dňom nasledujúcim po dni jej zverejnenia v Centrálnom registri zmlúv. Objednávateľ v súvislosti s povinnosťou zverejnenia zmluvy podľa § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov zabezpečí ochranu práv zhotoviteľa vyplývajúcich z § 17 Obchodného zákonníka týkajúcich sa obchodného tajomstva a § 11 Občianskeho zákonníka, týkajúceho sa práva na ochranu osobnosti. Objednávateľ konkrétne zabezpečí ochranu (anonymizovanie) tých ustanovení zmluvy o dielo (vrátane jej príloh), ktoré zhotoviteľ oddelí od ostatných záznamov krycím listom pevne zviazaným so záznamami obsahujúcimi údaje majúce charakter obchodného tajomstva a tiež údaje o bankovom spojení a čísle účtu zhotoviteľa, ktoré môžu byť zneužité. Tým nie je dotknutá účinnosť' týchto ustanovení zmluvy o dielo v súlade s § 47a ods. 3 Občianskeho zákonníka.

**7.13** Zmluvné strany prehlasujú, že sa oboznámili so všetkými podmienkami a ustanoveniami tejto zmluvy, túto uzatvorili slobodne a vážne, že sa zhoduje s ich prejavom vôle. Zástupcovia zmluvných strán sú oprávnení k podpisu tejto zmluvy a na znak súhlasu ju podpísali.

#### 

Dátum: ........................ Dátum: ........................

Za objednávateľa: Za zhotoviteľa:

.................................................. ................................................

**Ing. Roman Žembera**

generálny riaditeľ

---------------------------------------------------------------------------------------------------------------

*1* Toto ustanovenie bude súčasťou zmluvy o dielo len v prípade, ak sa úspešným uchádzačom stane skupina dodávateľov

*2* Toto ustanovenie bude súčasťou zmluvy o dielo len v prípade, ak sa úspešným uchádzačom stane skupina dodávateľov, ktorá upraví vzájomné vzťahy medzi jej členmi zmluvou o združení uzatvorenou podľa §829 zákona č. 40/1964 Zb. Občiansky zákonník v znení neskorších predpisov.